आइजी के संज्ञान में आया था मामला : केस में धांधली का मामला जोनल आइजी सुशील मानसिंह खोपड़े के संज्ञान में आया था। मामला 2009 में जगदीशपुर इलाके का था। जमीन विवाद में अपराधियों ने गोली मारकर गोपाल साह की हत्या कर दी थी। इस मामले में मंजू देवी ने महेंद्र मंडल और राजू मंडल के विरुद्ध नामजद प्राथमिकी दर्ज कराई थी। मगर इस मामले में जांच में आरोपितों को लाभ पहुंचाकर कर्मियों द्वारा बेटी को हत्या का अप्राथमिकी अभियुक्त बना दिया गया था। मंजू का आरोप था कि दारोगा ने डीएसपी से अंतिम प्रगति प्रतिवेदन प्राप्त किए बिना तत्कालीन एसएसपी के स्थानांतरण के समय बेटी के विरुद्ध न्यायालय में आरोप पत्र समर्पित कराने का आदेश करा लिया। एसएसपी ने अपनी जांच रिपोर्ट में आवेदन को गलत बताया था।